钦定古今图书集成/历象汇编/历法典/第088卷 > 《新法历书四》 > 图
## 钦定古今图书集成/历象汇编/历法典/第088卷 > 《新法历书四》 > 图

以藏铜丝为球之极两木已合自中左右量球内空之径〈以除球体之一倍得之〉于各界留结两结间木，以旋转为圆，任厚若干。于球未合之先，安本枢。即从外入小钉，至两结中定住球，如图甲乙，为枢之结，相距与楮球内面等，丙丁皆出球外之

锐，中函铜丝。乃球合后亦去之，与面为平。欲取球，即
于架转，依验圈之中线界。球腰线以十二平分，从第
一至第七分界，依验圈面至两极引线，得正中分球。
次本线之左右，各加平行线，各距等，依之切楮二三
层，复界中线。又横加数短线，必于中线开球，依横线
得合为法，球取矣。遂于中安枢，复合二半圆，用胶封
固之，缝宜合之坚，后转球试枢居其中否，乃随窒之，
绾于内结，务令球得均匀。若少有偏，即详其轻处。钻
小孔，制一木螺丝，转如下图，　　　　　　以甲为
柄，乙入球内，有数小孔，实铅其中，得平乃止。其出球
之柄亦去之，与球面等焉。

上《长圆图》于球面法：

欲上图，先于球面加以白楮，安球于架，依验圈之中
线，复界腰线于上，以为赤道。又分赤道为四象限，使
于各界依验圈面过线至两极中，以为二分二至之
极圈。次下球于铜枢上，贯以楮板如尺状，从枢心出
直线，使之顺球至赤道上为点。乃自点至枢心，分九
十度裁其半，依《长圆形图》，以赤或黄道为腰线，用楮
尺先于球面为线，令与图上之线相应。如设赤道为
天中，即依楮尺距各极二十三度半为点，以界两极
圈。又距六十六度半为点，以界冬夏二至圈。更分赤
道为十二界，各界过线至两极中合，即得经圈，并为
长圆形所依，而上界如法黏合矣。若设黄道为天中，
即先依楮尺于二至经圈正对处点二十三度半，为
黄道极。后必用曲腰规器，以黄极为心，以二分经圈
交赤道为界，作圈得黄道，又合规器，任意多寡，从各
黄极为圈，得与黄道为平行。乃总应平分，以为十二
长圆图之界，而皆取准于经圈也。诸圈已分，用楮尺
依分界至黄极中引线，两线间得长圆形之界。故将
图于周线中截之，先将一半黏上，后复合其馀半，皆
以其线合球上线者为准，而种种俱得法矣。然天球
或依前验圈，或依新安子午圈，各宜界二十八宿线
过本宿距星，与前界经圈同，但线不必至二极中，正
于恒见与恒不见之界圈可。总之，依本北极出地度
取则，而地球则无线可加也矣。

附黄赤全仪说

天中，一面分二十八宿各距宿度分一面分三百六
十平度，当天上经度。而黄道则斜交赤道圈上两相
交处即春秋二分；两相距最远界，即冬夏二至。圈上
一面依本道分十二宫，一面仍分二十八宿。其各宿
大小，则依本黄极测定，故异于赤道宿度矣。”次子午
圈，以直角交黄赤两圈，乃从赤道内外各分九十平
度。其距赤道最远之界，则为南北两极。而极之两端
各出一铁轴，令全仪悬安其上，以利旋转焉。三圈内
又一圈为定经度圈，亦名“测景圈”，或安赤极下，依赤
道旋。或安黄极下，依黄道旋，乃任两道公用者。于赤
极上另置一盘，周分时刻，曰时盘。随“全仪运转，亦有
时能自转，令正午与太阳躔度相对，因以定时者。”复
有一小表，任游移两道上，一面开一长孔，深入景圈，
而以螺旋定住。一面所开孔较短，而中有一锐尖，以
指度分。

仪架前后竖两木柱，而以全仪悬置其上。其前柱之
端，出一铜弧分度数者，乃约略《中华》南北之广，依各
北极出地数以上下。其南极者，如京师，北极出地四
十度，则南极度入地四十度；《广东》极南之地，北极出
地二十度，则南极应入地二十度。是以上至二十，下
至四十度也。后柱端一铜表如手形者，乃用以指时
刻，盖随全仪之远近以为进退者。架之下有三螺旋，
则因前后或左右以起全架，令与地平相准，而复设
一垂线以考之，又设一罗针以定子午，大概为测时
计也。

安仪法

凡测天之仪，必以诸圈正对天上所设之圈，令其似
直者应直，似横者应横，乃可。盖日月经纬诸星，本圈
上所得度分，乃天上实行度分也。今本仪或测诸曜
实行度分，或测昼夜相当时刻，必先以其圈与天上
所设之圈取正，而后徐议测法焉。

依本北极出地数起仪，而以地平取准，复以罗针取
定子午向。次用垂线于后柱之左右相较，务令线与
柱上下为平行，则全仪之东西正矣。否则，以后螺旋
进退之。盖垂线远于东者，则架宜东起，或西下；远于
西者，反是。末以前螺旋于地平取正南北盖，悬垂线
于子午圈本极出地度上，令线下过正，相对之度亦
与上同。如上在四十度，下亦过四十度，则地平之南
北正矣。否则，又以前螺旋或出或入，便可如法
定子午线法，用黄道正面上查本日太阳躔度，移测
景圈正居其下，以表如法定住，令全仪渐转。若得黄
道圈与测景圈内并无日光，则子午正矣。如两圈内
不能并得景，必稍那其架之前或后，至两圈内无光
乃止。

用仪法

测五纬宿度法，从北极中出三线，一线直过仪心，以
穿南极，谓之内线；馀二线俱从赤道上复合于南极，
谓之“外线。”而远近可任意游移者，临测时，将外一线
界定某宿初度，令与内线并天上本宿距星相参直，
复移一线与所欲测之本纬星正对，亦令其与内线
共在一线上测，两星同见其间度，即相距之实度，而
纬星所在之宫度，即本星赤道上宿度。若欲依黄道
测之，则移景圈与线于黄极下，法与赤道同，所得度
即黄道宿度。

测恒星相距度法，用二十八宿距星以外一线安本
宿，初度，以一线正对当测之星，俱取与内线相参直。
或另测仪所未载之恒星，须先查恒星经纬表，依本
经度识之本圈上，测时移线于所识处，即因以同测
他星，必两线中得两星依本道相距之经度。〈黄与赤皆同一
法〉

测星黄经度，依常法以恒星求经纬诸星经度，即可
得其恒星所居。今恒星有本行，较黄道终古如一，而
较赤道不能为一。欲求其实处，必从太阳躔度可定
法。安景圈，于黄极下对定太阳本日躔度。于日未出
之先，任取一恒星。〈测五星之法不异〉测其与太阴或太白相
距若干度，候太阳出地平，上转仪正对，令黄道圈与
景圈内无日光乃止。而复测太白，得其距太阳度。与
前所测两星之距度相加，即本星距太阳黄经度。或
日未入之先，依此法先与太白同测太阳，后以太白
并测恒星，终亦得恒星距太阳度，则其本黄道经度
也。

测星赤经度法，移景圈安本赤极下，或晨测夕测，俱
与前同。第景圈既正交赤道，即于黄道为斜络，不能
实指两道相当之度，须先查升度表，以黄道度取赤
道上相应度，依之安表于本赤道上，如前法测之，即
得本赤道经度。如测星赤纬度，从春分点中出二线，
一线直过仪心，以穿秋分点，可当内线，一线从子午
圈上过，复合于内线之元点，可当外线远近任意游
移。临测时，亦如测赤经度法，将外一线那对所欲测
之星，亦令其与内线相参直，从子午圈上视其距赤道南北度，即得星纬南北若干度。

测太阳定时法，先查太阳本日赤道度。〈用升度表求之〉约为
景圈对黄道本度所指转时盘，午正与景圈相对，后
转全仪。至黄、景二圈内无光，则后指所指即本时刻。
如未安景圈，先以外线在赤道太阳本度，对时盘午
正即午正线。后以目窥之，必得线过赤道南者或在
北者及午正者，皆合一线则准。而时刻亦依前法求
之乃得。

测恒星定时法，先对时盘，于太阳相应赤道本度，皆
与前同。后任用二十八宿距星，即以外线定本宿初
度，或别用大星，须先查本星赤经度，识之本圈，以定
线临测。转全仪，令内外两线与本星及人目相参直，
则后指所指时刻，即本时刻。

测交食凡交食有三端可测，一为食之时，其法与昼
夜测时无异，第月食时或夜有微云，星体不显，乃以
测月为法。必先安景圈于太阳实度，并对时盘午正
临测时，以太阳所正冲景圈，用以窥月体。令内线与
外线参直，则后指所指时刻，即食甚时刻可合天。若
初亏、复圆，因太阴先未正对太阳或后已过，彼此约
差半度。〈东行之度〉“化为时，得二三分，则先减后加”，于见测
之时，亦可合天一为食之分，别有本仪，此不论一为
方位，因人目不能正对太阳，故止于测月食，以黄道
圈及景圈取法。盖太阴当食时，恒在黄道，或黄道内
外相近处，今仪器既与天合，则诸圈亦合天上之圈。
惟顺黄道及景圈窥太阴缺光之边，则以二圈所向
与月亏之边相较，即可得其方位矣。

测北极出地高法，用《罗经》或别求定子午线，以正本
仪之南北。次安景圈与太阳，依赤道所算度分正对
而前。渐起仪，令黄道圈与景圈皆无日光，随以螺旋
定住，则即前极高弧上得本地北极高度。或以垂线
于子午圈上下，所得相应之度，即本方极高度。
若以本仪制日晷，先如法安仪，令子午圈竖立合天。
〈以垂线考正是〉时盘上之午正，与本圈对准。后将白纸一幅，
依当制之晷或立或倒，或在仪左右安之，使从赤道
上每三度四十五分出线至本纸上，所得点引长之，
为时刻线。假如欲制地平晷，必安纸在仪下，与地平
面平行，即顺赤道侧，以目下视，引线至纸上作识。或
用二三点连之，得直线，乃赤道线。依本线从子午圈
交赤道角，上下正视之得点为午正处。次转仪任时
盘所行一刻二刻以至于尽。亦如前作识。〈依时盘刻数与依赤
道度同觉此更简便〉得午前或午后一边之时刻线，则他边之
刻数等，其相距亦与之等。次求晷之心，以引其时刻
线立表法当于时之距午远者，任指一刻作识。随于
赤道往南较远者，顺切子午圈，视下纸作识。从本刻
引线过此，又从午正引与赤道以直角交之线至此，
其两线交处，即晷之心也。若制立晷，宜竖纸在仪后，
法与前同。独出线立表心当向北极后求之。若制东
西晷，宜竖纸于正东或西，法亦同。但时刻线皆为平
行线，而表则正居赤道卯酉线上，其长短以四十五
度之切线取规，故恒自心至上或下十二刻量之为
止。若诸偏晷，即依偏度多寡安纸，与前同一法。其求
心立表，惟以目随内线至极为安表之地，必斜出于
晷面，以当天枢是也。总之，偏地平晷仿正地平晷表
作式，偏立晷仿正立晷表作式，各依或以北极，或以
赤道高取之。若欲以直角立表，即用仪心为表位，其
长短俱依切线，即本仪半径矣。黄赤全仪之用，约不
外此。